Illum il-Kunsill adotta l-lista tal-persuni li huwa jipproponi għall-ħatra bħala membri tal-Kummissjoni sal-31 ta' Ottubru 2024 Skont l-Artikolu 17(7) tat-Trattat dwar l-Unjoni Ewropea, il-lista hija adottata mill-Kunsill bi qbil komuni mal-President elett tal-Kummissjoni. Ilbieraħ, il-President elett Ursula von der Leyen approvat l-abbozz tal-lista ta' Kummissarji nnominati. Il-persuni li ġejjin ġew proposti għall-ħatra bħala Kummissarji: is-Sa Sylvie GOULARD (Franza) is-Sur Johannes HAHN (Austrija) is-Sur Phil HOGAN (Irlanda) is-Sa Ylva JOHANSSON (Żvezja) is-Sa Věra JOUROVÁ (Repubblika Ċeka) is-Sa Stella KYRIAKIDES (Ċipru) is-Sur Janez LENARČIČ (Slovenja) is-Sa Rovana PLUMB (Rumanija) is-Sur Didier REYNDERS (Belġju) is-Sur Margaritis SCHINAS (Greċja) is-Sur Maroš ŠEFČOVIČ (Slovakkja ) is-Sa Kadri SIMSON (Estonja) is-Sur Virginijus SINKEVIČIUS (Litwanja) is-Sa Dubravka ŠUICA (Kroazja) is-Sa Jutta URPILAINEN (Finlandja) is-Sur Janusz WOJCIECHOWSKI (Polonja), is-Sur Josep BORRELL FONTELLES (Spanja), maħtur Rappreżentant Għoli tal-Unjoni għall-Affarijiet Barranin u l-Politika ta' Sigurtà fil-5 ta' Awwissu 2019, mill-Kunsill Ewropew bil-qbil tal-President elett tal-Kummissjoni. Il-passi li jmiss Din id-deċiżjoni issa ser tintbagħat lill-Parlament Ewropew u tiġi ppubblikata fil-Ġurnal Uffiċjali tal-UE. F'konformità mat-Trattat dwar l-Unjoni Ewropea, il-President, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-membri l-oħra tal-Kummissjoni ser ikunu soġġetti bħala korp għal vot ta' approvazzjoni mill-Parlament Ewropew. Abbażi ta' din l-approvazzjoni l-Kummissjoni ser tinħatar mill-Kunsill Ewropew, li taġixxi b'maġġoranza kwalifikata. Deċiżjoni tal-Kunsill, meħuda bi qbil komuni mal-President elett tal-Kummissjoni, li tadotta l-lista tal-persuni l-oħra li l-Kunsill jipproponi għall-ħatra bħala Membri tal-Kummissjoni